विश्व प्रसिद्ध कैलाश मानसरोवर यात्रा का 6वां दल भारी बारिश के कारण अल्मोड़ा में रुका हुआ हैं. कैलाश मानसरोवर यात्रा के इस दल में 12 महिला सहित 55 यात्री हैं. यात्रा में राज्यस्थान, हरियाणा, गुजरात और यूपी के 6-6 यात्री शामिल हैं. मध्य प्रदेश, महाराष्ट्र दिल्ली के पांच-पाच यात्री और तेलंगाना के 4, केरला, कर्नाटक, आंध्र प्रदेश के 3-3 यात्री, और तमिलनाडु के दो और पाण्डुचेरी के 1 यात्री शामिल हैं. जबकि उत्तराखण्ड से कोई भी यात्री इस दल में शामिल नहीं है. सभी यात्री मौसम खुलने का इंतजार कर रहे हैं. यात्रियों को मंगलवार को अपने दूसरे पड़ाव पिथौरागढ के लिए रवाना होना था. वहां अभी पांचवें दल के यात्री ही रुके हुऐ हैं. जिस कारण 6वें दल के यात्रियों को अल्मोड़ा में ही रोका गया हैं. सभी यात्री मौसम खुलने का इंतजार कर रहे हैं.